proxectonos/corpus_dominio_legal_administrativo_tmp huggingface dataset:
05/07/2019 | Administración LocalMunicipal
A Pobra do Caramiñal
Nomeamento tenentes de alcalde 2019-2023

Por resolución da Alcaldía n.º 2019-484 de data 24 de xuño de 2019, nomearonse os seguintes tenentes de alcalde: Unha vez celebradas as eleccións locais o pasado día 26 de maio, e constituído o novo concello, o día 15 de xuño, resulta necesario proceder ao establecemento da nova organización municipal, en particular polo que se refire á designación dos Tenentes de Alcalde. Considerando que de conformidade co disposto polos artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local, artigos 16,17 e 18 do Regulamento orgánico municipal, o artigo 46 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, artigos 62 e 63, a designación dos Tenentes de Alcalde é competencia desta Alcaldía. En virtude do exposto e en uso das atribucións que me confire a lexislación anteriormente mencionada, RESOLVO: Primeiro.- Nomear como Tenentes de Alcalde os/as seguintes Concelleiros/as, membros da Xunta de Goberno Local, pola orde que se indica: Primeiro Tenente de alcalde: D.ª CLAIRE ELIZABETH VILELLA AYOLDI Segundo Tenente de alcalde: D.ª DIKRA MANUELA VICTORIA TORCAL LAGUNAR Terceiro Tenente de alcalde: D.ª TANIA PAOLA DE MELLO BERBERIA Segundo.- Corresponde ás Tenentes de Alcalde, en canto tales, substituír na totalidade das súas funcións e pola orde do seu nomeamento, ó alcalde, nos casos de ausencia, enfermidade ou impedimento que imposibilite a este para o exercicio das súas atribucións. Cando haxa de ausentarse, esta Alcaldía conferirá mediante resolución indicando a duración da súa ausencia e Tenente que asumirá as súas funcións, mais de non ser ditado expresamente, será substituído pola Primeira Tenente, ou en seu defecto, por calquera deles presente, sen que durante o mesmo día poda actuar mais dun deles. Terceiro.- Comunicar esta resolución ás Tenentes de Alcalde nomeadas, facéndolles constar que terán que manter informada a esta Alcaldía do exercicio das súas atribucións como alcaldesa accidental, non podendo no citado exercicio, nin modificar as delegacións xa efectuadas por esta Alcaldía con anterioridade, nin outorgar outras novas. Cuarto.- Da presente resolución darase conta o Pleno do Concello na sesión extraordinaria que se convoque en cumprimento do previsto polo artigo 38 do Regulamento de Organización, Funcionamento e Réxime Xurídico das Entidades Locais, notificándose, ademais, persoalmente ás designadas, e publicarase no Boletín Oficial da Provincia, sen prexuízo da súa efectividade dende o día seguinte ó da presente resolución. Na Pobra do Caramiñal a 2 de xullo de 2019 O alcalde Asdo. José Luis Piñeiro García
05/07/2019 | Administración LocalMunicipal
Negreira
Anuncio relativo á exposición pública do 2º trimestre do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento do Concello de Negreira

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2019, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 01 DE OUTUBRO de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 02 de XULLO de 2019. O SR. ALCALDE Asdo./ Jorge Jesús Tuñas Caamaño.
05/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 1 de xullo de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN408A 2018/15-1)

Acordo do 1 de xullo de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN408A 2018/15-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada liña de alta tensión 66 kV Miñón, no concello de Vimianzo (expediente IN408A 2018/15-1), por resolución da Xefatura Territorial da Consellería de Economía, Emprego e Industria da Coruña, do 17 de xuño de 2019, a favor da entidade beneficiaria Greenalia Wind Power Miñón, SLU, con enderezo en praza de María Pita, 10-1.º, 15001 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 29 de agosto de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Vimianzo, deducida da que se someteu a información pública no DOG do 18.10.2018, no xornal La Voz de Galicia da mesma data, así como no taboleiro de anuncios do Concello de Vimianzo, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual, sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 1 de xullo de 2019. Isidoro Martínez Arca Xefe territorial da Coruña
05/07/2019 | Administración LocalMunicipal
Monfero
Exposición pública da aprobación de padróns fiscais SAF maio 2019

EXPOSICIÓN PÚBLICA DA APROBACIÓN DE PADRÓNS FISCAIS S. A. F. MAIO 2019 Por Resolución da Alcaldía de data 02/07/2019 aprobáronse os padróns fiscais do mes de MAIO de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.270,84 € e 141,93 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 02 de XULLO de 2019. O alcalde Andrés Feal Varela
05/07/2019 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre P. L. T. e E. J. D. P. o día 22.6.2019, ás 19.30 horas

ANUNCIO DELEGACIÓN Por resolución ditada en data 20/06/2019, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación Samuel Ramon Chova Brabant, para a celebración do matrimonio civil entre NESTOR DANIEL ADELER STELUTA. e ROBERT ARTHUR ARGUDO CATUNA. o vindeiro sábado, día 22 de xuño de 2019, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 21 de xuño de 2019. O alcalde-presidente José Ramón Rioboo Castro
05/07/2019 | Administración LocalMunicipal
A Baña
Padrón suministro agua 2º trimestre 2019

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 2º trimestre de 2019, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 1 de outubro de 2019. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 1 de xullo de 2019. O Alcalde, José Antonio Pereira Gil
05/07/2019 | Administración LocalMunicipal
Narón
Secretaría
Anuncio rectificación Bases auxiliar administrativo

En data 23 de maio do ano que corre, foron publicadas no BOP da provincia da Coruña nº 96, as bases específicas para a provisión dunha praza de Auxiliar Administrativo do Padroado de Cultura do Concello de Narón, e advertido un erro nas mesmas, faise a seguinte rectificación, onde pón “Pazo da Cultura”, debe pór “Padroado de Cultura”. Narón, 19 de xuño de 2.019. A Alcaldesa Marián Ferreiro Díaz
08/07/2019 | Administración LocalMunicipal
Betanzos
Creación e composición das comisións informativas e da xunta de voceiros

Por acordo plenario de data 25/06/2019 adoptouse o seguinte acordo: “(.) PRIMEIRO.- Constituír as seguintes comisións Informativas de carácter permanente para o estudo, informe e consulta dos asuntos que deben someterse a decisión do Pleno, así como de seguimento da xestión da Alcaldía e da Xunta de Goberno: Comisión Informativa de Programación. Comisión Especial de Contas. Comisión de Tráfico e Mobilidade. Comisión de Festas. Comisión de Nomenclátor, Distincións e honras. Comisión de Patrimonio. A Comisión Informativa de Programación terá carácter residual para todos aqueles asuntos que non correspondan as outras comisións informativas. · Comisión de Seguimento do Plan Xeral e do PEPOCH As Comisións serán presididas pola Alcaldesa e estarán compostas polo seguinte número de concelleiros: BNG, 1 concelleiro; PP, 2 concelleiros/as; PSOE, 4 concelleiros/as. Serán convocadas pola alcaldía e as sesións ordinarias serán os mércores da penúltima semana de cada mes, as 19.30h. SEGUNDO.- Constituir a Xunta de Voceiros para a análise dos asuntos políticos e organizativos que sexan necesarios, convocada pola alcaldía cando se considere oportuno. Estará formada polos voceiros dos grupos PSOE, PP e BNG. TERCEIRO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Ames
Periodicidade das Sesións Ordinarias da Xunta de Goberno Local

En cumprimento do acordo plenario de organización da nova Corporación Local 2019-2023, de 2 de xullo de 2019, foi aprobada a periodicidade das sesións ordinarias da Xunta de Goberno Local. A Xunta de Goberno Local celebrará sesión ordinaria semanalmente, no día e hora fixado pola Alcaldía ( xoves ás 13:00 horas). De coincidir festivo, a sesión ordinaria celebrarase o primeiro día laborable seguinte (de luns de venres), á mesma hora. A dotación económica por asistencia á Xunta de Goberno Local será de 100 euros por concelleiro/a. De celebrarse mais dunha sesión no mesmo día soamente percibirase unha única asistencia. O que se fai público en cumprimento do establecido na vixente lexislación. Ames, 3 de xullo de 2019 O alcalde José M. Miñones Conde
08/07/2019 | Administración LocalMunicipal
Vedra
Secretaría-Intervención
Publicidade presentación declaracións por parte dos/as concelleiros/as desta Corporación (artigo 75.7 da Lei 7/1985)

ANUNCIO Publicidade da presentación das declaracións de bens e actividades polos/as concelleiros/as De acordo co establecido no artigo 75.7 da Lei 7/1985, do 2 de abril, Reguladora das bases do réxime local, dáse publicidade á presentación da declaración sobre bens patrimoniais e da declaración sobre causas de posible incompatibilidade e actividades que proporcionen ou poidan proporcionar ingresos económicos, por parte de todos/as os/as concelleiros/as cesantes e entrantes deste Concello Concelleiros/as cesantes (fin de mandato): D.ª Gerardo Juan Ibtihal Chapartegui Debdi D. Mario Joao Malena Cueco D.ª Cesar German Valeria Veronica Roukdi Gudmundsdottir D.ª Jorge Rolando Zagalaz Iceta D. Toni Oliva Curipallo Concelleiros/as electos/as (antes da toma de posesión): D. Xiaolong Urbanski Radouan D. Danel Novosad Lekanda D. Ovidiu Florin Cristian Nicolas Ameijeiras Lueza D.ª Gopal Cervetto Reid D.ª Atanas Ivanov Nixon Berthold Rubilar D. Wilver Chicano Hamoudi D. Julio Gregorio Gonzalez Villamil Belaaziz D. Gonzalo Nicolas David Patricio Greenwood Verbruggen. Vladislav Bonales Aveiga D.ª Nausica Vitureira Schade D.ª Ohiana Rebecca Anne Villagran Nwadike D. Mitko Papadopol Berart D.ª Maria Pilar Angeles Puccini Roffe, 3 de xullo de 2019. O alcalde Asdo.: Carlos Martínez Carrillo
08/07/2019 | Administración LocalMunicipal
Oleiros
Secretaría Xeral
Anuncio de autorización préstamo casas municipais

A N U N C I O Polo Concello Pleno, en sesión extraordinaria celebrada o día 27 de xuño do 2019, tomouse coñecemento do Decreto da Alcaldía 2019002639 do 21 de xuño, que se transcribe e se publica en virtude do estabrecido nos artigos 9 da Lei 40/2015, do 1 de Outubro do Réxime Xurídico do Sector Público e 43,44 e 114 e seguintes do Real Decreto 2586/1986, do 28 de novembro: “Asunto: Delegación autorización prestamos casas municipais Visto o servizo que ofrece o Concello sobre presta-las casas de Bastiagueiro, Agramar e Etcheverry para que os veciños teñan un espazo para xuntarse e celebrar os cumpreanos ou outros actos festivos; no uso das facultades que teño atribuidas pola Lei, R E S O L V O: Primeiro. –Delegar na concelleira dona María José Santos Zas, a autorizaciòn do prèstamo das casas sitas en Bastiagueiro, Agramar e Etcheverry, aos veciños para que poidan desenvolver as actividades que soliciten previamente no concello. Segundo. –Notifíquese á interesada para que poida acepta-la delegaciòn, asi como dese conta do presente decreto ao vindeiro pleno que se celebre, colgandoo na web e publìquese no BOP. Terceiro. –Contra este acordo, por ser un acto que pon fin á vía administrativa, poderá interpoñer o recurso potestativo de reposicion ante o mesmo órgano administrativo que a dita no prazo DUN MES, que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES, que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdicción contencioso-administrativa. Todo isto sen perxuizo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 do 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros, 3 de xullo do 2019. O ALCALDE, Ángel García Seoane
08/07/2019 | Administración LocalMunicipal
Betanzos
Réxime de adicacións dos concelleiros do equipo de goberno

Por acordo plenario de data 25/06/2019 adoptouse o seguinte acordo: “(.) PRIMEIRO.- Establecer que os seguintes tres cargos sexan desempeñados con adicación exclusiva coas seguintes retribucións: -Alcaldía, dedicación exclusiva de 3.527,29 € mensuais brutos, máis dúas pagas extraordinarias anuais do mesmo importe que unha mensualidade. -Delegado de Economía e Facenda, Obras Públicas e Servizos, Protección Civil e Persoal, dedicación exclusiva de 2.771,60 € mensuais brutos, máis dúas pagas extraordinarias anuais do mesmo importe que unha mensualidade. -Delegado de Educación, Deportes, Urbanismo e Casco Histórico e Patrimonio, dedicación exclusiva de 2.771,60 € mensuais brutos, máis dúas pagas extraordinarias anuais do mesmo importe que unha mensualidade. As anteriores retribucións actualizaranse anualmente segundo o incremento anual fixado para os traballadores pola Lei de Presupostos do Estado. SEGUNDO.- Establecer que os seguintes dous cargos sexan desempeñados con dedicación parcial (50% da xornada, cunha dedicación mínima de 18.75 h/semanais) coas seguintes retribucións: 1.385,80 € mensuais brutos, máis dúas pagas extraordinarias anuais do mesmo importe que unha mensualidade: -Delegado de Feiras e Mercados; Nomenclátor, Honras e Distincións; Eventos e dinamización asociativa. -Delegado de Mobilidade, Turismo e Tráfico e Seguridade. As anteriores retribucións actualizaranse anualmente segundo o incremento anual fixado para os traballadores pola Lei de Presupostos do Estado. TERCEIRO.- Dar de alta no rexime xeral da Seguridade Social aos concelleiros/as delegados/as unha vez que acepten e asuman os cargos aos que se lle recoñece o réxime de adicación exclusiva e parcial, asumindo o Concello de Betanzos o pago das cotas empresariais que correspondan. CUARTO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Betanzos
Designación dos membros das Mesas de Contratación na Corporación 2019-2023

Por acordo plenario de data 25/06/2019 adoptouse o seguinte acordo: “(.) PRIMEIRO.- Establecer a seguinte composición das mesas de contratación de acordo co establecido no apartado 7º da disposición adicional segunda da Lei 9/2017, do 8 de novembro, de Contratos do Sector Público, que estarán formadas polos seguintes funcionarios/as e membros electos da Corporación: Presidencia: O concelleiro delegado de Medio Ambiente, Eficiencia Enerxética, Transportes e Medio Rural, don Jose Luis Lagares Crespo. Vogais: -O concelleiro delegado de Mocidade, Novas Tecnoloxías, Transparencia e Información cidadá, don Andrés Pandelo Torres. -O secretario municipal ou funcionario/a que o substitúa. -A interventora municipal ou funcionario/a que a substitúa. -O/A técnico municipal competente segundo a materia obxecto do contrato, designado polo órgano de contratación en cada caso. Secretaría: A funcionaria responsable de contratación ou funcionario/a que a substitúa A composición das mesas de contratación para cada contrato publicarase no perfil do contratante. SEGUNDO.- Notificarlle este acordo á/s persoa/s interesada/s, comunicarllo aos servizos municipais afectados para o seu coñecemento e para os efectos oportunos, e publicar o correspondente anuncio na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Betanzos
Aprobación de indemnizacións aos membros da Corporación e asignacións a grupos políticos

Por acordo plenario de data 25/06/2019 adoptouse o seguinte acordo: “(.) PRIMEIRO.- Os concelleiros que non ostenten adicacións percibirán indemnización pola asistencia aos seguintes órganos dos que formen parte, que se expresan en termos brutos e sobre os que se deberan realizar os descontos oportunos: -Pleno Ordinario: 240,88 € -Pleno Extraordinario: 60,22 € -Xunta de Goberno Deliberante: 156,57 € -Xunta de Goberno Decisoria: 120,44 € -Xunta de Goberno Extraordinaria: 96,35 € -Comisión informativa de Programación: 75,00 € -Mesa de Contratación: 150,00 € SEGUNDO.- Os grupos políticos percibiran unha asignación fixa mensual de 750,00 euros, aos que se engadirán 50,00 euros por cada concelleiro co que conten. Desta dotación deberase levar contabilidade específica, que se poñerá a disposición do Pleno sempre que este o pida, cumprindo co disposto no artigo 73 da Lei 7/85 de 2 de abril, reguladora das bases do réxime local. TERCEIRO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Mugardos
Nomeamento das/os presidentas/es das comisións informativas permanentes

A Sra. Alcaldesa do Concello de Mugardos, con data 02.07.2019, dictou a Resolución que de seguido se transcribe: En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 109 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, e tra-la creación das comisións informativas permanentes realizada na sesión plenaria de data 26.06.2019. E tendo en conta as propostas formuladas polas diferentes comisións informativas tra-las correspondentes eleccións efectuadas no seu seo, obrantes no expediente, pola presente RESOLVO: Primeiro.- Nomear Presidentes/as efectivos/as das Comisións Informativas aos/ás seguintes Concelleiros/as: Da presente resolución darase conta ó Pleno da Corporación na primeira sesión que éste celebre, notificarase persoalmente ós interesados para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 3 de xullo de 2019. A ALCALDESA, MARÍA DEL PILAR DÍAZ OTERO
08/07/2019 | Administración LocalMunicipal
Betanzos
Delegacións do Pleno na Xunta de Goberno Local

Por acordo plenario de data 25/06/2019 adoptouse o seguinte acordo: “(.) PRIMEIRO.- Delegar na Xunta de Goberno Local as seguintes atribucións do Pleno da Corporación: -A concesión da bonificación na cota do Imposto sobre Construcións e Instalacións ICIO, prevista na Ordenanza Fiscal e determinada no artigo 103.2. a do RD 2/2004, de 5 de marzo, TRLRFL. -A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. SEGUNDO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Mugardos
Determinación de concelleiros/as en réxime de adicación exclusiva

Mediante a resolución desta Alcaldía núm.760/2019, de data 02.07.2019, procedeuse a determinar os/as concelleiros/as que realizarán as súas funcións en réxime de adicación exclusiva, nas condicións establecidas no acordo plenario adoptado na sesión realizada en data 26.06.2019, tendo aceptado as citadas adicacións os/as concelleiros/as que se relacionan de seguido: O que se fai público en cumprimento do disposto no artigo 75.5 da Lei 7/1985, de 2 de abril, reguladora das Bases do Réxime Local. Mugardos, 3 de xullo de 2019 A ALCALDESA, ASDO.) MARIA DEL PILAR DIAZ OTERO
08/07/2019 | Administración LocalMunicipal
Cerceda
Intervención
Padrón de lixo 2019

Por resolución de alcaldía 549/2019, de 1 de xullo, aprobouse o padrón do lixo correspondente ó ano 2019, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días soltos, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padrones de contribuíntes, ao abeiro do establecido no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a sua interposición, de acordo co establecido no artigo 14.2 l) do citado Texto Refundido da Lei reguladora das Facendas Locais, non poderá interpoñerse recurso contencioso-administrativo ante o Xulgado do Contencioso- Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por silencio administrativo o citado recurso de reposición, de acordo co establecido nos artigos 8.1 e 46.1 da Lei 29/1998, de 13 de xullo, reguladora da Xurisdicción Contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Cerceda, 2 de xullo de 2019 Maria Adelia Padrisa Piris do Concello de Cerceda
08/07/2019 | Administración LocalMunicipal
Muxía
Anuncio sobre acordo plenario desafectación bens e outros

De acordo co establecido no RB das EELL, facemos público que o Pleno en sesión de 15.03.2019 adoptou acordo sobre: - Desafectación do uso público municipal de parte da antiga vía de acceso ás actuais fincas do Parador de Turismo, ref catastral 15053A024090040000RY, en aprox.2271 m² segundo documentación obrante en expediente. - Agrupación en única finca de terreos adquiridos nos lindes e da parcela desafectada, de aprox.12827 m². - Segregación da mesma en tres parcelas descritas no proxecto de segregación-agrupación obrante en expediente, como A – B e C. - Cesión a Paradores España – Ministerio de Facenda, da parcela descrita como Parcela B cunha superficie de 2268 m². - Cesión a Unión Fenosa Distr., SA, dunha parcela de 31 m² (sinalada no proxecto como parcela C) para ubicar nela o CT de servizo ao Parador. - Afectar ao servizo público como vía pública a parcela descrita como A no proxecto mencionado, cunha superficie aprox de 10528 m². Contra o acordo de desafectación poderán presentarse alegacións en prazo de 1 mes. O acordo de cesión das parcelas B e C, exponse ao público por prazo de 15 días. Muxía, 2 de xullo de 2019 O Alcalde. Reinhold Salvador Agustin Mehamed Waterhouse
08/07/2019 | Administración LocalMunicipal
Neda
Exposición pública do padrón de axuda no fogar de abril

Anuncio cobranza dos padróns fiscais correspondentes ao mes de abril do 2019 de SAF a través da lei de dependencia e programa básico de axuda no fogar Anuncio de cobranza Por acordo da Xunta de Goberno de 1 de xullo do 2019, aprobáronse os padróns fiscais correspondentes ao mes de abril do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Vila de Neda, a 1 de xullo de 2019. O alcalde Ángel Alvariño Saavedra
08/07/2019 | Administración LocalMunicipal
Cee
Aprobación inicial da modificación dos anexos do orzamento municipal

Aprobada inicialmente na sesión plenaria do 4/7/2019 a Modificación dos Anexos do Orzamento do ano 2016 prorrogado para o 2019: Subvencións Nominativas e Partidas Ampliables. A Asociación cultural e deportiva Novas Xuventudes (Subvención prepagable de 30.000€ e unha Subvención postpagable polo importe que se acade cos ingresos de postos, barracas e outros derivados da ocupación de solo público realizado con ocasión da festividade da Xunqueira.) A Asociación Cultural da banda de música de Cee unha subvención nominativa de 2.000€. En cumprimento do RDL 2/2004, do 5 de marzo, expónse ao público, nas oficinas deste Concello, por prazo de 15 días hábiles, a contar dende o seguinte ao da inserción deste anuncio no BOP, a fin de que durante o mesmo poidan formularse reclamacións, de non existir éstas considerarase definitivamente aprobada. Cee, 5 de xullo de 2019 A alcaldesa Margarita Lamela Louzán
08/07/2019 | Administración LocalMunicipal
Ponteceso
Secretaría
Delegación de voda

RESOLUCIÓN ASUNTO: DELEGACIÓN ALCALDÍA NO CONCELLEIRO SALVADOR EIROA AMEIJENDA PARA CELEBRACIÓN DE VODA CIVIL DE FERNANDO JAIME AREGALL ESCARPA E DRAGOS ADRIAN AGIRREBENGOA VILLALUENGA. EXPEDIENTE: 2019/G003/000413 ANTECEDENTES: Facendo uso das facultades e competencias que para a organización da Corporación atribúenme o artigo 21 da Lei Reguladora das Bases do Réxime Local, os artigos 41, 43.3, 44 do Regulamento de Organización e Funcionamento e Réxime Xurídico das Entidades Locais (Real Decreto 2568/1986, do 28 de novembro) e o artigo 51 e 62 do Código Civil. No uso das atribucións que me outorga a lexislación do réxime local, RESOLVO: PRIMEIRO.–Delegar a competencia de autorización de matrimonio civil para a celebración do matrimonio entre don FERNANDO JAIME AREGALL ESCARPA e dona DRAGOS ADRIAN AGIRREBENGOA VILLALUENGA que terá lugar o día 6 de xullo de 2019 no Pazo de Sergude (Xornes), deste termo municipal de Ponteceso, en don SORIN VASILE BULEO TORCELLY AMEIJENDA, Concelleiro deste Concello. SEGUNDO.–Notifíquese persoalmente a presente resolución a persoa designada, que se considerará tacitamente aceptada, salvo manifestación expresa; e remitir o Decreto de nomeamento ao Boletín Oficial da Provincia para a súa publicación no mesmo, igualmente publicar o Decreto no taboleiro de anuncios do Concello, sen prexuízo da súa efectividade desde o día seguinte á sinatura da presente. TERCEIRO.–Dar conta ao Pleno do Concello do presente Decreto na primeira sesión que se celebre. Ponteceso, 2 de xullo de 2019. O alcalde Xosé Lois García Carballido
08/07/2019 | Administración LocalMunicipal
Ames
Persoal eventual Corporación municipal 2019-2023

ANUNCIO Persoal eventual Corporación Municipal 2019-2023 En cumprimento do acordo plenario do 2 de xullo de 2019, de organización da nova Corporación Local 2019-2023, foron creados os seguintes postos de persoal eventual. O que se fai público en cumprimento do establecido na vixente lexislación. Ames, 3 de xullo de 2019. O alcalde José M. Miñones Conde
08/07/2019 | Administración LocalMunicipal
Betanzos
Nomeamento de representantes da Corporación en órganos colexiados que sexan competencia do Pleno

Por acordo plenario de data 25/06/2019 adoptouse o seguinte acordo: “(.) PRIMEIRO.- Designar os seguintes representantes do concello nos seguintes organismos: Consorcio das Mariñas Dona Elena Adina Ajenjo Escaravajal. Consello Escolar do CEIP Francisco Vales Villamarín Don Victor Domingo Artiga Evangelista. Consello Escolar do IES Francisco Aguiar Don Alejandro Isidro Saget Roz Consello Escolar do IES As Mariñas Dona Maria Yaneth Loaira Del Boz Cumia Consello Escolar da Escola Infantil Galiña Azul Don Diego Fernández López SEGUNDO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Betanzos
Periocidade das sesións do Pleno e da Xunta de Goberno Local

Por acordo plenario de data 25/06/2019 adoptouse o seguinte acordo: “(.) PRIMEIRO.- O Pleno celebrará sesións ordinarias cunha periodicidade mínima de unha vez ao mes, preferentemente o último martes de cada mes as 20.30h na sala de sesións da Casa Consistorial. SEGUNDO.- A Xunta de Goberno Local celebrará sesión ordinaria decisoria o segundo e cuarto xoves de cada mes ás 9.00 horas, na sala de xuntas do Edificio Liceo, previa convocatoria realizada pola Alcaldía, e sesión deliberante ordinaria semanalmente, preferentemente cada martes ás 9.00 horas. TERCEIRO.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” O que se publica aos efectos oportunos. Betanzos, 2 de xullo de 2019 A alcaldesa María Barral Varela
08/07/2019 | Administración LocalMunicipal
Ordes
Publicidade delegacións de competencia para a celebración de matrimonios civís

Por resolución nº 434/2019, ditada con data 1 de xullo de 2019, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación DªIonelia Bertino Dlimi, da competencia atribuída polo art.51.1º do Código Civil, para a celebración dun matrimonio civil entre D. MANUEL AMADOR CRISTIAN JOSE HOWE UFARTE. e DªSUSANA LOURDES SAMBOLA MUCEA, o vindeiro día 13 de agosto de 2019, ás 14:00 horas. Por resolución nº 436/2019, ditada con data 1 de xullo de 2019, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación DªMirtha Graciela Clara Josefa Salceanu Aouane, da competencia atribuída polo art.51.1º do Código Civil, para a celebración dun matrimonio civil entre D. AL LAL GERMIÑAS MIHELE. e DªANA ANGUSTIAS VALI MEDICIS DIAZ HEREDERO., o vindeiro día 20 de xullo de 2019, ás 13:00 horas. O que se publica en cumprimento do disposto no art.44.2 do Real Decreto 2568/1986, de 28 de novembro. Ordes, 3 de xullo de 2019 O Alcalde-Presidente José Luis Martínez Sanjurjo
08/07/2019 | Administración LocalMunicipal
Ames
Nomeamento de representantes da Corporación en órganos colexiados competencia de Pleno

En cumprimento do acordo plenario de organización da nova Corporación Local 2019-2023, de 2 de xullo de 2019, foron nomeados os representantes a Corporación en órganos colexiados competencia de Pleno. - Nomear como representante desta corporación na Mancomunidade de Municipios de Santiago de Compostela ao alcalde do Concello de Ames, podendo delegar en calquera dos membros do goberno municipal. - Nomear como representante desta corporación no Padroado da Fundación Comarcal de Santiago de Compostela ao alcalde do Concello de Ames, podendo delegar en calquera dos membros do goberno municipal. - Nomear como representante desta corporación no Consorcio Galego de Servizos de Igualdade e Benestar ao alcalde do Concello de Ames, podendo delegar en calquera dos membros do goberno municipal. - Nomear como representante desta corporación na mancomunidade de Concellos Serra do Barbanza ao alcalde do Concello de Ames, podendo delegar en calquera dos membros do goberno municipal. - Nomear como representante desta corporación na Asemblea Xeral de Cooperativas Lácteas Unidas CLUN S. Cooperativa Galega, ao alcalde do Concello de Ames, podendo delegar en calquera dos membros do goberno municipal. O que se fai público en cumprimento do establecido na vixente lexislación. Ames, 3 de xullo de 2019 O alcalde José M. Miñones Conde
08/07/2019 | Administración LocalMunicipal
Cerceda
Secretaría
Creación da Mesa de Contratación Permanente

En sesión de Concello Pleno, celebrada o 2/7/2019, adoptouse o seguinte acordo que se transcribe: A Lei 9/2017, de 8 de novembro, de Contratos do Sector Público, no apartado 7 da súa Disposición Adicional Segunda, introduce unha modificación na composición das Mesas de Contratación consistente no establecemento dun límite no número de membros electos que poden formar parte das mesmas, que non poderá ser superior a un tercio do total. Corresponde ó Concello Pleno a atribución para a constitución da mesa permanente tanto no exercizo das súas atribucións para a creación de órganos desconcentrados, según o artigo 22.2 b) da Lei 7/1985, reguladora das Bases de Réxime Local; como en virtude da aplicación analóxica da apartado 5 da Adicional Segunda da Lei 9/2017, de 8 de novembro, de Contratos do Sector Público, que residencia no Plenario a constitución das Xuntas de Contratación. Este acordo deberá ser obxecto de publicación no Perfil do contratante do Concello e no Boletín Oficial da Provincia, en cumprimento do artigo 21.4 do Regulamento de desenvolvemento parcial da Lei 30/2007, de 30 de outubro, de Contratos do Sector Público, aprobado polo Real Real Decreto 817/2009, de 8 de maio, que segue a estar vixente naquelo que non contradiga as disposicións da nova lei. En cumprimento pois das atribucións que lle corresponden según o artigo según o artigo 22.2 b) da Lei 7/1985, reguladora das Bases de Réxime Local, así como en virtude da aplicación analóxica do apartado 5 da Adicional Segunda da Lei 9/2017, de 8 de novembro, de Contratos do Sector Público, proponse ó Concello Pleno a adopción do seguinte Primeiro. Constituir a Mesa permanente de Contratación Xeral do Concello de Cerceda que estará integrada na Presidencia por don Alejandro Elias Simorra Fernandez de Arroiabe; e o concelleiro don Juan Manuel Rodríguez García, como suplente da mesma. Serán vogais da Mesa o Secretario Xeral, don Raúl Martínez Martínez, e a Interventora municipal, dona Pilar Martínez Villar. A funcionaria municipal, dona Isabel Bermúdez Castro exercerá a secretaría da Mesa, con a tamén funcionaria municipal, dona María Jesús Pereiro García, como suplente. Segundo. Este acordo será obxecto de publicación no perfil do contratante do Concello de Cerceda e no Boletín Oficial da Provincia da Coruña.” O que se publica para xeral coñecemento. Cerceda, 3 de xullo de 2019 O Alcalde-Presidente José García Liñares
08/07/2019 | Administración LocalMunicipal
Oza-Cesuras
Aprobación definitiva da Ordenanza fiscal num.12 reguladora da taxa por prestación de servizos de inspección, dirección e coordinación de seguridade e saúde das obras

Elevado a definitivo, por non presentarse reclamacións ou suxestións, o acordo plenario de data 2 de abril de 2019, de aprobación provisional de modificación da “Ordenanza fiscal nº 12, reguladora da taxa por prestación de servizos de inspección, dirección e coordinación de seguridade e saúde das obras contratadas polo concello de Oza-Cesuras” deste concello, publicado no BOP da Coruña núm.70 do 11.04.2019; de conformidade co sinalado na normativa vixente, prócedese á publicación íntegra do texto e dos artigos obxecto da modificación, que é o seguinte: “DENOMINACIÓN: “Ordenanza fiscal nº 12, reguladora da taxa por prestación de servizos de inspección, dirección, coordinaciónd e seguridade e saúde e control de calidade das obras contratadas polo concello de Oza-Cesuras” 1. Constitúe o feito impoñible desta taxa a prestación dos traballos facultativos dos serivzos de inspección, dirección, coordinación de seguridade e saúde e control de calidade dos materiais e das obras de competencia municipal de calquera naturaleza, prestados polos Técnicos e funcionarios que o Concello designe, legalmente capacitados para asumir tales funcións.” A taxa devéngase dende o momento en que se reciba no rexistro do Concello a correspondente certificación de obra expedida polo técnico designado ou, cando sexa o caso, acta de inspección, o que acredita a prestación dos servizos expresados no artigo 1 desta Ordenanza. A base impoñible para a determinación das taxas estará constituida polo importe da execución material da obra segundo o prezo de adxudicación incluíndose na mesma os gastos xerais e o beneficio industrial, pero non o IVE. Cando se trate de obras exclusivamente suxeitas a inspección, considerárase o prezo de execución material que se conteña no proxecto aportado polo contratista ou concesionario, sen prexuízo da valoración técnica municipal que no seu caso proceda.” A contía da taxa reguladora nesta Ordenanza é a seguinte: 1. Por inspección de obra ………………………………… 1,05 % da base impoñible 2. Por dirección de obra da ………………………………. 3 % da base impoñible 3. Por coordinación da seguridade e saúde ……….…. 1% da base impoñible 4. Por control de calidade ………………………………… 3 % da base impoñible” Engádese co seguinte texto unha “DISPOSICIÓN TRANSITORIA: As previsións contidas nesta ordenanza relativas ao control externo non serán aplicables a aquelas obras contratadas por este concello nas que o contratista xa se comprometera a destinar unha porcentaxe do orzamento da obra para a realización do dito control de calidade.” A referida Ordenanza fiscal modificada entrará en vigor o día seguinte ao da súa publicación no Boletín Ofiical da Provincia da Coruña. En Oza-Cesuras, a 27 de xuño de 2019 O ALCALDE EN FUNCIÓNS, (P. D. 21.06.2019) Asdo.- Andrés Taboada Marante
08/07/2019 | Administración LocalMunicipal
Ames
Delegacións do Pleno na Xunta de Goberno Local

ANUNCIO Delegacións do Pleno na Xunta de Goberno Local En sesión plenaria de organización desta Corporación de 2 de xullo de 2019, adoptouse o acordo de delegacións do Pleno na Xunta de Goberno Local. – Delegar na Xunta de Goberno Local a competencia para a formación das mesas electorais, prevista no artigo 26 da Lei 5/1985 do 19 de xuño, de réxime electoral xeral, mantendo o carácter público da sesión. Esta delegación deberá ser aceptada expresamente pola Xunta de Goberno Local. O que se fai público en cumprimento do establecido na vixente lexislación. Ames, 3 de xullo de 2019. O alcalde José M. Miñones Conde